b'\n_START_ARTICLE_\nHotel California (album)\n_START_SECTION_\nZgodovina\n_START_PARAGRAPH_\nHotel California je bil peti studijski album skupine, ki je vseboval le avtorsko glasbo in je postal komercialno uspe\xc5\xa1en. Po izdaji konec leta 1976 je bilo samo v ZDA prodanih ve\xc4\x8d kot 16 milijonov izvodov tega albuma. Album je bil osem tednov uvr\xc5\xa1\xc4\x8den na 1. mesto, vseboval pa je tudi singla, ki sta bila uvr\xc5\xa1\xc4\x8dena na 1. mesto lestvice Billboard Hot 100: "New Kid in Town", 26. februarja 1977 in "Hotel California" 7. maja 1977. Leta 2001 je TV mre\xc5\xbea VH1 album Hotel California uvrstila na 38. mesto na lestvici 100 najbolj\xc5\xa1ih albumov vseh \xc4\x8dasov. Leta 2005 je Britanska televizija Channel 4 album uvrstila na 13. mesto lestvice 100. najbolj\xc5\xa1ih albumov. Leta 2003 je bil album uvr\xc5\xa1\xc4\x8den na 37 mesto Rolling Stonovega Seznama 500. najbolj\xc5\xa1ih albumov vseh \xc4\x8dasov. _NEWLINE_Medtem, ko so Eaglesi snemali album, je v sosednjem studiu skupina Black Sabbath snemala svoj album Technical Ecstasy. Eaglesi so bili ve\xc4\x8dkrat primorani prekiniti s snemanjem, saj je bila skupina Black Sabbath preglasna.\n_START_SECTION_\nNaslovnica\n_START_PARAGRAPH_\nNa naslovnici albuma je fotografija hotela The Beverly Hills Hotel, ki jo je posnel David Alexander.'